༄༅། །དབུ་མ་ཆོས་ཀྱི་དབྱིངས་སུ་བསྟོད་པའི་རྣམ་པར་བཤད་པ་
དོན་དམ་སྙིང་པོ་ཞེས་བྱ་བཞུགས། །
༄༅། །ན་མོ་གུ་རུ་བྷ༔ བླ་མ་དམ་པ་དང་ཕྱོགས་བཅུའི་རྒྱལ་བ་སྲས་དང་སློབ་མར་
བཅས་པ་ཐམས་ཅད་ལ་ཕྱག་འཚལ་ལོ། །གང་གི་ཡེ་ཤེས་བླ་ན་མེད། །རྫོགས་སངས་རྒྱ་
མཚོར་སྐྱེ་བ་བརྙེས། །རབ་འབྱམས་ཞིང་གི་དཔལ་གྱུར་པའི། །ཀླུ་སྒྲུབ་དེ་ལ་ཕྱག་འཚལ་ལོ།།
ཤིན་ཏུ་ཟབ་ཅིང་རྟོགས་དཀའི་གནད། །བྱིས་བློའི་སྤྱོད་ཡུལ་མ་ཡིན་ཡང༌། །རྣམ་དག་ལུང་
གི་རྗེས་འབྲངས་ནས། །དམ་པའི་གསུང་བཞིན་འདི་བཤད་བྱ། །
དེ་ལ་ཡང་དག་པར་རྫོགས་པའི་སངས་རྒྱས་བཅོམ་ལྡན་འདས་ཀྱིས་གདུལ་བྱ་
རྣམས་ལ་ཆོས་ཀྱི་སྒོ་ཇི་སྙེད་གསུངས་པ་ཐམས་ཅད་ཀྱང་དེ་ཁོ་ན་ཉིད་ལ་གཞོལ། དེ་ཁོ་ན་ཉིད་
ལ་འབབ། དེ་ཁོ་ན་ཉིད་ལ་མངོན་དུ་ཕྱོགས་པ་ཡིན་ལ། ཚུལ་དེ་ཉིད་དབུ་མའི་ལམ་གྱིས་ཤིན་
ཏུ་གསལ་བར་མཛད་པ་ནི་བདག་ཉིད་ཆེན་པོ་ཀླུ་སྒྲུབ་ཀྱི་གཞུང་རྣམས་ཡིན་པས། འདིར་ནི་
དེས་མཛད་པའི་གཞུང་རྣམས་ཀྱི་སྙིང་པོ་ལྟ་བུར་གྱུར་པ་ཆོས་ཀྱི་དབྱིངས་སུ་བསྟོད་པ་ཞེས་བྱ་
བ་འདི་ཉིད་བཤད་པར་བྱའོ། །དེ་ལ་གཉིས་ཏེ། སྤྱིའི་དོན་དང་། ཡན་ལག་གི་དོན་ནོ། །དང་
པོ་ལ་གསུམ་སྟེ། བསྟན་བཅོས་རྩོམ་པ་པོའི་ཆེ་བའི་ཡོན་ཏན། གཞུང་ཇི་ལྟར་མཛད་པའི་ཚུལ།
བསྟན་བཅོས་འདི་ཉིད་ཀྱི་བརྗོད་དོན་སྤྱིར་བསྟན་པའོ། །དང་པོ་ནི། མདོ་སྡེ་དུ་མ་ལས་ལུང་
བསྟན་ པའི་ སློབ་ དཔོན་ ཆེན་ པོ་འཕགས་པ་ཀླུ་སྒྲུབ་ཅེས་ཡོངས་སུ་གྲགས་པ་སྟེ། འཇམ་
དཔལ་རྩ་བའི་རྒྱུད་ལས། དེ་བཞིན་གཤེགས་པ་ང་འདས་ནས། །ལོ་ནི་བཞི་བརྒྱ་ལོན་པ་ན། །
དགེ་སློང་ཀླུ་ཞེས་དེ་འབོད་བྱུང༌། །བསྟན་པ་ལ་ནི་དད་ཅིང་ཕན། །རབ་ཏུ་དགའ་བའི་ས་ཐོབ་
-377-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཁ
མགོན་པོ་སུ་ཞིག་
པ། །ལོ་ནི་དྲུག་བརྒྱ་དག་ཏུ་འཚོ། །རིག་པ་རྨ་བྱ་ཆེན་མོ་ནི། །བདག་ཉིད་ཆེན་པོ་དེས་ཀྱང་
འགྲུབ། །བསྟན་བཅོས་སྣ་ཚོགས་དོན་དང་ནི། །དངོས་པོ་མེད་པའི་དོན་དེ་རིག །གང་ཚེ་ལུས་
དེ་བོར་བ་ན། །བདེ་བ་ཅན་དུ་སྐྱེ་བར་འགྱུར། །དེ་ནི་མཐར་གྱི་སངས་རྒྱས་ཉིད། །ངེས་པ་ཁོ་
ནར་ཡང་དག་འཐོབ། །ཅེས་དང༌། ལང་ཀར་གཤེགས་པ་ལས། རྟོག་གེ་རྣམས་ཀྱི་ཡུལ་མིན་
པ། །སོ་སོར་རང་རིག་ཡེ་ཤེས་ནི། །ཕྱི་མའི་དུས་སུ་གྱུར་པ་ན། མགོན་པོ་ སུ་ ཞིག་འཛིན་
འགྱུར་གསུངས། །བདེ་གཤེགས་མྱ་ངན་འདས་པའི་འོག །དུས་དག་འདས་ནས་འབྱུང་བ་ནི།།
གང་ཞིག་བསྟན་པ་འཛིན་གྱུར་དེ། །བློ་གྲོས་ཆེན་པོ་ཁྱེད་ཤེས་བྱའོ། །ལྷོ་ཕྱོགས་བྷེ་དའི་ཡུལ་
དུ་ནི། །དགེ་སློང་དཔལ་ལྡན་ཞེས་བྱ་བ། །དེ་མིང་ཀླུ་ཞེས་འབོད་པ་སྟེ། །ཡོད་དང་མེད་པའི་
ཕྱོགས་འཇིགས་པ། །ང་ཡི་བསྟན་པ་འཇིག་རྟེན་འདིར། །བླ་མེད་ཐེག་ཆེན་རབ་བཤད་ནས
རབ་ཏུ་དགའ་བའི་ས་བསྒྲུབས་ཏེ། །བདེ་བ་ཅན་དུ་དེ་འགྲོའོ། །ཞེས་གསུངས་ཏེ། ལུང་དེ་དག་
གིས་ནི་ས་དང་པོ་ཐོབ་པར་གསལ་ལོ། །ཡང་འཕགས་པ་སྤྲིན་ཆེན་སྟོང་ཕྲག་བཅུ་གཉིས་པ་
ལས། ཀུན་དགའ་བོ། ལི་ཙ་བཱིའི་གཞོན་ནུ་སེམས་ཅན་ཐམས་ཅད་ཀྱིས་མཐོང་ན་
ཞེས་བྱ་བ་འདི་ནི། ང་མྱ་ངན་ལས་འདས་ནས་ལོ་བཞི་བརྒྱ་ལོན་པ་ན་ཀླུ་ཞེས་བྱ་བའི་དགེ་སློང་
་ན་དགའ་བ་
དུ་གྱུར་ནས་ངའི་བསྟན་པ་རྒྱས་པར་རབ་ཏུ་བསྟན་ཏེ། མཐར་གྱིས་རབ་ཏུ་དང་བའི་འོད་ཅེས་
བྱ་བའི་འཇིག་རྟེན་གྱི་ཁམས་སུ་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་
པའི་སངས་རྒྱས་ཡེ་ཤེས་འབྱུང་གནས་འོད་ཅེས་བྱ་བར་འགྱུར་རོ། །ཞེས་གསུངས་ཏེ། ལུང་
འདིས་ནི། ནམ་བྱུང་བའི་དུས་དང༌། བསྟན་པ་ལ་བྱ་བ་མཛད་པའི་ཚུལ་དང་མཐར་ཞིང་
ཁམས་གང་དུ་སངས་རྒྱ་བའི་མཚན་དང་བཅས་པ་གསལ་བར་གསུངས་སོ། །འདི་ལ་ཇོ་བོ་
ཆེན་ པོ་ རྗེའི་ ཞལ་ སྔ་ནས། འདི་ ལྟར་འཕགས་པ་ཀླུ་སྒྲུབ་ནི། དབུ་མ་རིན་པོ་ཆེ་ཟ་མ་ཏོག་ཁ་ཕྱེ་བ་ལས།
མདོ་སྡེ་ཕལ་ཆེ་བ་དང༌། འཛམ་བུ་གླིང་ན་མཁས་པ་དག་ཀྱང༌། འདི་སྐད་དུ། ས་དང་པོ་ལ་
-378-

ཆོས་དབྱིངས་བསྟོད་པའི་རྣམ་པར་བཤད་པ་དོན་དམ་སྙིང་པོ།
གནས་ པའི་ བྱང་ ཆུབ་ སེམས་ དཔའ་ ཡིན་ ནོ་ ཞེས་ བརྗོད་ ཅིང་ གྲགས་ མོད་ཀྱང༌ ། བདག་
གིས་མདོའི་ནང་ནས་ས་བརྒྱད་པའི་བྱང་ཆུབ་སེམས་དཔའ་ཡིན་པར་མཐོང་བ་ཡིན་ནོ། །ཞེས་
གསུངས་ལ། དཔལ་ལྡན་ཟླ་བ་གྲགས་པ་ནི། སློབ་དཔོན་འཕགས་པས། སྐུའི་སྐྱེ་བ་འདིར་
དང་པོ་ནས་ས་དྲུག་པའི་བར་མངོན་དུ་མཛད་ཅིང༌། བར་དོར་མངོན་པར་རྫོགས་པ་སངས་
རྒྱས་ཏེ། དེ་ནས་བདེ་བ་ཅན་དུ་བྱོན་པའི་ཚུལ་བསྟན་པར་བཞེད་དེ། ཚིག་གསལ་ལས། སྙིང་
རྗེ་ཆེན་པོ་སྔོན་དུ་འགྲོ་བ་དེ་བཞིན་གཤེགས་པའི་ཡེ་ཤེས་འབྱུང་བའི་རྒྱུར་གྱུར་པ་ཐོག་མར་
མཛད་ནས། མཐར་ཤེས་རབ་ཀྱི་ཕ་རོལ་ཏུ་ཕྱིན་པའི་ཚུལ་ཕྱིན་ཅི་མ་ལོག་པར་ཐུགས་སུ་ཆུད་
པར་གྱུར་པའི་སློབ་དཔོན་ཀླུ་སྒྲུབ་ཀྱིས་གཞན་གྱིས་ཁོང་དུ་ཆུད་པར་བྱ་བའི་ཕྱིར། སྙིང་རྗེས་
བསྟན་བཅོས་མཛད་ཅེས་དང༌། སྒྲོན་མ་གསལ་བ་ལས། དེ་ལྟར་སློབ་དཔོན་ཆེན་པོ་དཔལ་ཀླུ་
སྒྲུབ་ཀྱི་ཞལ་སྔ་ནས་ཀྱིས་ཉིད་ཀྱི་དོན་རྗེས་སུ་བརྙེས་ནས། སོ་སོ་རང་རིག་པ་རྡོ་རྗེ་འཛིན་པ་
ཆེན་པོའི་ཏིང་ངེ་འཛིན་འཇིག་རྟེན་དུ་བསྟན་ནས། ལྷ་དང་མིའི་བདེ་བ་ལས་འདས་ཤིང༌། མུ་
སྟེགས་དང༌། ཉན་ཐོས་དང༌། རང༌སངས་རྒྱས་ཀྱི་བསམ་གཏན་དང༌། སྙོམས་པར་འཇུག་
པའི་བདེ་བ་ལས་འདས་ནས། སྐྱེ་བ་དང་འགག་པ་དང་བྲལ་བའི་དེ་བཞིན་གཤེགས་པའི་སྐུ་
རྣམ་པ་ཐམས་ཅད་ཀྱི་མཆོག་དང་ལྡན་པ་སྐུ་བལྟ་བས་ཆོག་མི་ཤེས་པ་སྟོབས་བཅུ་དང༌། མི་
འཇིགས་པ་ལ་སོགས་པ་སངས་རྒྱས་ཀྱི་ཡོན་ཏན་རྣམས་ཀྱིས་བརྒྱན་པ་བརྙེས་ནས་བདེ་བ་
ཅན་དུ་གཤེགས་པ་སྟེ། ཡོན་ཏན་གྱི་དབང་ཕྱུག་བརྒྱད་དང་ལྡན་པས་བཞུགས་སོ། །ཞེས་
བཤད་པས་སོ། །
གཉིས་པ་བསྟན་བཅོས་མཛད་པའི་ཚུལ་ནི། འཇིག་རྟེན་དང་འཇིག་རྟེན་ལས་
འདས་པའི་དོན་སྒྲུབ་པར་བྱེད་པ། ། སྤང་བྱ་དང་བླང་བྱ་ངེས་པར་འབྱེད་ཅིང༌། ཐེག་པ་ཆེ་
ཆུང་གིས་བཏགས་པས་རྣམ་པར་བཞག་པ་དང་མི་འགལ་བར་མཛད་པའི་གཏམ་གྱི་ཚོགས་
-379-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཁ
ཞེས་གྲགས་པའི་རབ་བྱེད་རྣམས་དང༌། དངོས་པོ་རྣམས་ཀྱི་རང་བཞིན་ལ་རང་གཞན་གྱིས་སྒྲོ་
འདོགས་པའི་རྟོག་པ་མ་ལུས་པ་ཡང་དག་པའི་རིགས་པའི་སྟོབས་ཀྱིས་སེལ་བར་བྱེད་པ་
རིགས་པའི་ཚོགས་རྣམས་དང༌། དེ་ཁོ་ན་ཉིད་ཀྱི་དོན་བྱིས་པ་རྣམས་ལ་ལྐོག་ཏུ་གྱུར་པ་འཇིག་
རྟེན་ལས་འདས་པའི་ཡེ་ཤེས་ཀྱིས་རིག་པར་བྱ་བ་ཉིད་མོས་པའི་བློའི་སྤྱོད་ཡུལ་དུ་ལུང་ལ་
བརྟེན་ནས་གསལ་བར་སྟོན་པ་བསྟོད་པའི་ཚོགས་ཞེས་གྲགས་པ་སྟེ། སྡེ་ཚན་གསུམ་དུ་མཛད་
དོ། །ཞེས་སྔ་རབས་པ་རྣམས་གསུམ་ལ། འོན་ཀྱང་རང་རྒྱུད་དུ་བརྩམས་པའི་བསྟན་བཅོས་
ཀྱི་དབང་དུ་བྱས་ཀྱི་གཞན་འགྲེལ་དུ་མཛད་པ་རྣམས་ནི་གསུང་དུ་མ་ངེས་པར་སྣང་ངོ་། ཁ་
ཅིག་ན་རེ། བར་པའི་དགོངས་དོན་ཟབ་མོ་འབྱེད་ལ་རིགས་པའི་ཚོགས། ཐ་མའི་དགོངས་
དོན་ཟབ་མོ་འབྱེད་ལ་བསྟོད་པའི་ཚོགས། ཞེས་ཟེར་མོད་བཀའ་བར་པ་དང་ཐ་མའི་ཟབ་མོའི་
དོན་ཐ་དད་པ་གཉིས་ཀྱིས་སྟོན་པ་འོག་ནས་འགོག་གོ །
གསུམ་པ་བསྟན་བཅོས་འདི་ཉིད་ཀྱི་བརྗོད་དོན་སྤྱིར་བསྟན་པ་ནི། གཟུགས་
ནས་རྣམ་མཁྱེན་གྱི་བར་གྱི་ཆོས་ཀུན་རྫོབ་དང་དོན་དམ་གྱིས་བསྡུས་པའམ་འཁོར་བ་དང་མྱ་
ངན་ལས་འདས་པས་བསྡུས་པའི་ཆོས་ཅན་དང་ཆོས་ཉིད་ཀྱིས་བསྡུས་པ་ལ་སོགས་པ་ཡང་
རུང་སྟེ། ཇི་ལྟར་སྣང་ཞིང་གྲགས་པ་ཐམས་ཅད་རང་གི་ཡིན་ལུགས་དང་གནས་ཚུལ་གྱི་ངོས་
ནས། ཡོད་པ་དང༌། མེད་པ་དང༌། གཉིས་ཀ་དང༌། གཉིས་ཀ་མ་ཡིན་པ་དང༌། རྟག་པ་དང་མི་
རྟག་པ་དང་། སྟོང་པ་དང་མི་སྟོང་པ་དང་། དེ་བཞིན་དུ་སྐྱེ་བ་དང་འགག་པ་དང་། འགྲོ་བ་དང་།
འོང་བ་དང༌། གཅིག་པ་དང་ཐ་དད་པ་ལ་སོགས་པ་གཉིས་ཆོས་ཐམས་ཅད་ལས་འདས་ཤིང༌།
འདིའོ་ཞེས་དེ་དེ་བཞིན་གཤེགས་པས་ཀྱང་བརྗོད་པར་བྱ་བ་མ་ཡིན་པ། གདོད་མ་ནས་ཞི་བ་
གཉིས་སུ་མེད་པའི་རང་བཞིན་དུ་གནས་ཤིང་། ཡོད་མེད་དུ་འཇལ་བ་མ་ཡིན་པའི་གཉིས་མེད་
ཀྱི་ནོས་ཀྱང་ཟུང་དུ་འཇུག་པ་དེ་ཁོ་ན་ལྟར་རྟོགས་ལ་ཟབ་མོ་སྟོན་པའི་མདོ་ཐམས་ཅད་ཀྱིས་
-380-

ཆོས་དབྱིངས་བསྟོད་པའི་རྣམ་པར་བཤད་པ་དོན་དམ་སྙིང་པོ།
ཀྱང་དེ་ཁོ་ན་ཚིག་དང་ཡི་གེ་དང་མིང་གི་རྣམ་གྲངས་དུ་མའི་སྒོ་ནས་སྟོན་ཏེ། ཇི་སྐད་དུ། ཐ་
སྙད་མདུན་དུ་མཛད་ནས་ནི། །དེ་ནས་དེ་བཞིན་གཤེགས་རྣམས་ཀྱིས། ཁྱོད་ཉིད་གཅིག་པུ་
ཚུལ་མང་དུ། །སྣ་ཚོགས་མཚན་གྱིས་བསྔགས་པར་མཛད། །ཅེས་གསུངས་པ་ལྟར་རོ། །དེ་
ལྟར་མིང་སྣ་ཚོགས་ཀྱིས་བརྗོད་པ་དེ་ཡང་ཆོས་ཀྱི་རང་བཞིན་ལ་མིང་གིས་བཏགས་པ་ལྟར་གྱི་
དོན་ཞིག་ཡོད་ནས་དེ་ལྟར་བསྟན་པ་མ་ཡིན་གྱི། མ་བརྟགས་པར་འཇིག་རྟེན་གྱི་དབང་གིས་
བསྙད་ པ་ ཡིན་ཏེ། འ ཕགས་ པས། གནས་ པའམ་ སྐྱེ་ འཇིག་ཡོད་མེད་དང༌ ། །མཉམ་དང་
དམན་དང་ཁྱད་པར་ཅན། ། །སངས་རྒྱས་འཇིག་རྟེན་བསྙད་དབང་གིས། །གསུང་གིས་ཡང་
དག་དབང་གིས་མིན། །ཞེས་བཤད་དོ། །དེ་ཁོ་ན་ཉིད་ཀྱི་མཚན་གྱི་རྣམ་གྲངས་ཇི་སྙེད་འབྱུང་
བ་ ནི་གཞུང་ དུ་ མ་ ལས་ གསལ་ བའི་ཕྱིར། མཐའ་དག་འདིར་མི་སྤྲོ་ལ། འོན་ཀྱང་དབུ་མ་
རིགས་པའི་ཚོགས་སུ་ཇི་ལྟར་གསུངས་པའི་གནས་ལུགས་ཡོད་མེད་ལས་འདས་པ་དེ་ཉིད་
གདུལ་བྱའི་སྐྱེ་བོས་རྟོགས་པར་བྱ་བའི་ཐབས་སུ་ཡོད་པར་སྒྲོ་བཏགས་ནས། འཕགས་པའི་
རྗེས་ཐོབ་ཀྱིས་གཟིགས་ཚུལ་ལམ། དེ་དང་མཐུན་པའི་ཐ་སྙད་ལ་བདེན་པ་གཉིས་སུ་འབྱེད་
པ་དང༌། ཆོས་འདི་དག་ཀུན་རྫོ་བ་ཡིན་ལ། དེའི་རང་བཞིན་ལ་དོན་དམ་པ་འདི་ལྟར་གནས་སོ་
ཞེས་སོགས་སྟོན་ཅིང༌། མཉམ་གཞག་གིས་ནི་དེ་ལྟ་བུའི་དབྱེ་བ་མེད་པར་ཟུང་འཇུག་གཅིག་
པུར་གཟིགས་པས། བདེན་གཉིས་སུ་དབྱེ་བ་མེད་དོ། །རྣལ་འབྱོར་པ་རྣམས་ཀྱིས་རྟོགས་པའི་
གླུ་ལས་ཀྱང་འདི་ལྟར་ཁོ་ན་འབྱུང་ལ། གཞན་སྟོང་ཁས་ལེན་པ་ཁ་ཅིག་ཀྱང༌། མཉམ་གཞག་
ལ་ཟློ་བ་དང༌། རྗེས་ཐོབ་ཤན་འབྱེད་པ་ཞེས་ཟེར་རོ། །དཔེ་དུ་མའི་སྒོ་ནས་ཆོས་ཅན་དང་
ཆོས་ཐམས་ཅད་ལ་ཡོད་པ་དང་ཁྱབ་པར་སྟོན་པ་ནི་གཞུང་འདི་ཉིད་དམ་རྒྱུད་བླ་མ་ལྟ་བུ་སྟེ།
སློབ་དཔོན་འཕགས་པའི་རིགས་ཚོགས་དང་བསྟོད་ཚོགས་གཉིས་སུ་ཆོས་ཀྱི་དབྱིངས་ཡོད་པ་
མ་ཡིན་པར་བཤད་པ་དང༌། ཡོད་པ་དཔེ་དུ་མའི་སྒོ་ནས་གསུངས་པ་མི་འགལ་བའི་ཚུལ་ཡང་།
-381-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཁ
རང་བཞིན་བསྟན་པ་དང་ཐ་སྙད་ཀྱི་དབང་གིས་སྒྲོ་བཏགས་ཏེ་གསུངས་པ་གཉིས་འབྱེད་ཤེས་
ན་ཕྱིན་ཅི་མ་ལོག་པར་གོ་བར་འགྱུར་གྱི། གཞན་དུ་ན་ལོག་པར་རྟོག་པ་ལས་མི་འདའོ། །
གཞུང་གཉིས་སུ་བསྟན་ཚུལ་ཙམ་དུ་མ་ཟད་ཀྱི་གང་གི་སྐབས་སུ་ཡིན་ཀྱང་འདྲ་སྟེ།
འཁྲུལ་པ་མེད་པའི་སངས་རྒྱས་ཀྱི་གསུང་གི་མན་ངག་རྒྱུད་སྡེ་མ་ལུས་པའི་དོན་གྱི་བཅུད་ཕྱུང་
ཡོད་མེད་དུ་བཤད་པ་ཐམས་ཅད་སྒྲོ་བཏགས་པའི་ཚུལ་དང༌། དེ་ལས་འདས་པར་བཤད་པ་
ཐམས་ཅད་ཡིན་ལུགས་དང་མཐུན་པའི་འཆད་ཚུལ་དུ་གོ་བར་བྱའོ། །ངེས་པའི་དོན་གྱི་སྙིང་པོ་
བ་ནི། ས་སྐྱའི་རྗེ་བཙུན་མཆོག་རྣམས་ཀྱི་གསུང་རབ་ལས་མཐའ་བྲལ་དུ་གཏན་ལ་ཕབ་ནས་
ཟུང་འཇུག་ཏུ་ལེན་པ་ཞེས་གསུངས་པ་ལྟར་ཀུན་ཏུ་བཏགས་པའི་དུག་དང་། ཀུན་ཏུ་རྟོག་པའི་
དུག་གཉིས་དང་བྲལ་བའི་རང་གི་རྒྱུད་གྱི་ལྟ་བ་དུག་མེད་ནི་མཐའ་བྲལ་དུ་གཏན་ལ་འབེབ་
བྱེད་ཡིན་ལ། དེའི་ངོ་ནས་ཆོས་ཐམས་ཅད་གོང་དུ་བཤད་པ་ལྟར་གྱི་དེ་ཁོ་ན་ཉིད་ལས་ལོགས་
སུ་གྱུར་པ་སྐྲའི་རྩེ་བརྒྱར་བཤགས་པའི་ཆ་ཙམ་ཡང་ཡོད་པ་མ་ཡིན་པས་དེ་ཀུན་དེ་ནས་ཉམས་
དགའ་བར་བཅུ་དྲུག་ཆར་ཡང་མི་ཕོད་དོ། །ཞེས་གསུངས་པ་ལྟར་ཡིན་ལ། དབང་གི་ཡེ་ཤེས་
ཀྱིས་ལྟ་བ་དུག་མེད་འདི་གཟིགས་ངོ་ལ་དགོངས་ནས་ཆོས་གང་ཡང་ཀྱེ་རྡོ་རྗེ་དང༌། འཁོར་ལོ་
བདེ་མཆོག་དང༌། གསང་བ་འདུས་པ་དང༌། དུས་ཀྱི་འཁོར་ལོ་ལ་སོགས་པ་ངེས་དོན་གྱི་ལྷ་
དང༌། ངེས་དོན་གྱི་སྔགས་སུ་མ་གྱུར་པ་གང་ཡང་མེད་ཅེས་གསུངས་ལ། དེ་དག་ཀྱང་ཡོད་
མེད་ཀྱི་མཐའ་དང་བྲལ་བཞིན་དུ་ཐབས་སྙིང་རྗེ་ཆེན་པོས་སྣང་བ་མི་འགག་པ་དབྱེར་མེད་པའི་
དོན་དེ་ལ་བཞེད་ཀྱི། གང་དག་ཀུན་རྫོབ་གཏན་མེད་ཀྱི་དོན་དམ་གཅིག་པུ་བདེན་གྲུབ་ཏུ་
འདོད་པ་དང༌། གཞན་དག་ཤེས་བྱའི་གཤིས་ལ་བདེན་པ་གཉིས་སུ་འདོད་པ་དང༌། ལ་ལས་
ལྟ་བ་དུག་མེད་ཀྱི་ཡུལ་འཇལ་ཚུལ་ཁོང་དུ་མ་ཆུད་པར་ཐོས་བསམ་གྱིས་བསྡུས་པའི་གྲུབ་
མཐའི་ལྟ་བ་ཙམ་རྒྱུ་མཚན་དུ་བྱས་ནས་ཐེག་པ་མཆོག་གི་བླ་མ་དམ་པ་ལ་བསྐུར་བ་འདེབས་
-382-

ཆོས་དབྱིངས་བསྟོད་པའི་རྣམ་པར་བཤད་པ་དོན་དམ་སྙིང་པོ།
པ་ནི་ནམ་ཡང་དོར་བར་བྱའོ། །གཞན་ཡང་གནས་ཟབ་མོ་འདི་རྟོག་གེའི་བློ་ཅན་རྣམས་ལ
དོན་དུ་མི་འགྱུར་བ་བཞིན་དུ་སྐྲག་པར་མི་བྱ་སྟེ། སྤོང་བའི་ཉེས་པར་འགྱུར་བའི་ཕྱིར་རོ། །
དེས་ན་གཞུང་འདིར་བསྟན་ཚུལ་ནི། བཅོམ་ལྡན་འདས་ཀྱིས་དེ་བཞིན་གཤེགས་པའི་སྙིང་
པོའི་མདོ་དང༌། དཔལ་ཕྲེང་སེངྒེ་སྒྲའི་མདོ་དང༌། སོར་ཕྲེང་ཅན་གྱི་མདོ་དང༌། སྤྲིན་ཆེན་པོའི་
མདོ་དང༌། རྔ་བོ་ཆེའི་མདོ་དང༌། ཡོངས་སུ་མྱ་ངན་ལས་འདས་པ་ཆེན་པོའི་མདོ་དང༌། ལར་